ครึ่งบ่ายไม้สั้น – บล.คันทรี่กรุ๊ป
ครึ่งบ่าย...ไม้สั้น - บล.คันทรี่ กรุ๊ป
13 ก.ค. 2559

สรุปตลาดภาคเช้า
ตลาดภาคเช้าดัชนีสามารถปรับตัวเพิ่มขึ้นได้เล็กน้อย ในทิศทางเดียวกับตลาดรอบบ้าน  จากราคาน้ำมันที่ปรับตัวเพิ่มขึ้นช่วยสร้างแรงซื้อใน หุ้นกลุ่มพลังงาน พยุงดัชนี  บนปริมาณการซื้อขายอยู่ในระดับหนาแน่นที่ 4.0 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มปรับตัวบวก ด้วยกระแส Fund Flow จากต่างประเทศที่ไหลเข้าสู่สินทรัพย์เสี่ยง จากการคาดหมายการดำเนินนโยบายการเงินที่ผ่อนคลายของธนาคารกลาง BOE และ BOJ แนะนำเก็งกำไรกลุ่มรับเหมาก่อสร้าง และกลุ่มอสังหา ที่ราคายังปรับตัวขึ้นไม่มากนัก
 
วิเคราะห์ทางเทคนิค
SIMAT
ราคาปิด 3.04 บาท
แนวรับ 3.00 บาท
แนวต้าน 3.14, 3.30 บาท
แนว cut หากราคาหุ้นมีโอกาสหลุด 2.96 บาท
กราฟ SIMAT  มีปริมาณการเพิ่มขึ้นของ Volume สะสมตลอดสองเดือนที่ผ่านมา แสดงว่ามีการเก็บหุ้นอย่างต่อเนื่อง และราคาหุ้นมีการยกฐานช้าๆ  โดยมีแนวต้านสำคัญ 3.14 บาท หากผ่านได้จะปรับตัวขึ้นต่อไปยังกรอบบนของ Side way up ที่ 3.30 บาท หากเป็นเช่นนั้นจะพลิกตัวในระยะกลางเป็นขาขึ้นต่อไป แนะนำซื้อ
 
เด็กแนว
TMI  หุ้นเล็กที่กำลังจะเติบใหญ่แบบไม่ธรรมดา เพราะบริษัททำธุรกิจที่เข้าสู่แนวโน้มดี  โดยเฉพาะอย่างยิ่งจังหวะที่กระทรวงพลังงานตั้งเป้าประหยัดไฟให้ได้มากที่สุด โดยนโยบายการใช้หลอด LED ให้มีอัตราส่วนถึง 70% จากปัจจุบันที่ใช้เพียง 30%  ส่งผลให้เจ้าใหญ่อย่าง TMI ซึ่งเป็นผู้ขายผลิตภัณฑ์ไฟชนิดนี้ส้มหล่นก้อนโต เด็กแนวมองดูว่าโอกาสทางธุรกิจน่าจะขยายตัว 2-3 ปี กว่าจะเต็มพื้นที่ทั่วประเทศ แค่นั้นยังไม่พอเป้าหมายของบริษัทคือการเติบโตในสายพลังงานทางเลือกเช่นกัน มองการณ์ไกลแบบนี้ไม่ใช่ทำเล่นๆ เพราะบริษัทได้ประกาศออกหุ้นกู้ขนาด 1000 ล้านบาท อายุ 5 ปี จะเสนอขายให้ทั่วไปรวมทั้ง PP ด้วย การประกาศทำแบบนี้แสดงว่ามีของใหญ่รออยู่แล้ว วัตถุประสงค์ชัดเจนคือขยายธุรกิจ LED ตอบรับภาครัฐและเอกชน รวมทั้งลงทุนด้านพลังงาน ดังนั้นเด็กแนวว่าจับตาได้เลยหุ้นตัวนี้ต้องมีอะไรในกอไผ่ ไม่เช่นนั้นราคาหุ้นคงไม่มีรูปทรงไปต่อได้แบบนี้
กราฟ TMI เคลื่อนไหวในกรอบ Side way ประมาณ 2 เดือน โดยหากทะลุแนว 1.70 บาท จะขึ้นแรงไปยัง 2.10 บาท แต่หากหลุดแนว 1.60 บาทลงมาให้กำหนดจุด cut ทิ้งก่อนที่จะต่ำกว่า 1.55 บาท เมื่อประเมินโอกาสในการขึ้นโดย RSI เกิดสัญญาณซื้อระดับ Week มองว่าผลตอบแทนคุ้มกับความเสี่ยง โดยจุด cut สามารถควบคุมได้  แนะนำซื้อเก็งกำไร